**Vysvetlenie súťažných podkladov č. 37**

Otázka č. 1:

Rozumieme správne, že ak neuvažujeme s ekvivalentom, tak v ponuke v žiadnej časti výkazu výmer nedopĺňame názvy výrobkov a to ani v ružovo podfarbených riadkoch výkazu výmer a ani nepredkladáme technické listy?

**Odpoveď:**

V súťažných podkladoch verejný obstarávateľ uvádza Bod 3.4., ktorý znie:

Uchádzač predloží ponukový rozpočet (vyplnený/ocenený výkaz výmer), ak sa navrhujú ekvivalenty, /výrobky iných výrobcov, ako je uvedené vo výkaze výmer/, uchádzač uvedie názov a výrobcu v príslušnom riadku výkazu výmer a v stĺpci „ekvivalent/výrobok” (viď upozornenie ohľadom použitia ekvivalentných výrobkov/materiálov nižšie). Pri riadkoch výkazu výmer, ktoré sú podfarbené svetlo červenou/ružovou farbou uvedie uchádzač v stĺpci „ekvivalent/výrobok” konkrétny, ním ponúkaný výrobok spolu s webovým odkazom na technický list tohto výrobku; uchádzač môže namiesto odkazu predložiť vo svojej ponuke technický list tohto výrobku.

Pre vysvetlenie:

Pri riadkoch výkazu výmer, ktoré sú podfarbené svetlo červenou/ružovou farbou uvedie uchádzač v stĺpci „ekvivalent/výrobok” konkrétny, ním ponúkaný výrobok spolu s webovým odkazom na technický list tohto výrobku; uchádzač môže namiesto odkazu predložiť vo svojej ponuke technický list tohto výrobku.

V prípade, ak vo výkaze výmer, ktorý bol predložený verejným obstarávateľom ako súčasť súťažných podkladov sa v podfarbených položkách neuvádza konkrétny výrobok, typ, /napr. umývadlo 60x48/, uchádzač v stĺpci „ekvivalent/výrobok” konkrétny, ním ponúkaný výrobok spolu s webovým odkazom na technický list tohto výrobku; uchádzač môže namiesto odkazu predložiť vo svojej ponuke technický list tohto výrobku.

Pokiaľ je v podfarbených položkách výrobok, typ uvedený a uchádzač chce použiť ekvivalent, postupuje v zmysle súťažných podkladov, t.j. uvedie v stĺpci „ekvivalent/výrobok” konkrétny, ním ponúkaný výrobok spolu s webovým odkazom na technický list tohto výrobku; uchádzač môže namiesto odkazu predložiť vo svojej ponuke technický list tohto výrobku.

Ak je v nepodfarbenej položke výkazu výmer uvedený názov výrobku, typ **alebo ekvivalent**, pri použití ekvivalentu uchádzač uvedie v stĺpci „ekvivalent/výrobok” konkrétny, ním ponúkaný výrobok spolu s webovým odkazom na technický list tohto výrobku; uchádzač môže namiesto odkazu predložiť vo svojej ponuke technický list tohto výrobku. Ak uchádzač nepoužije v tejto položke ekvivalent a nedoloží informácie v zmysle upozornenia v súťažných podkladoch /str.6/, verejný obstarávateľ má za to, že použije definovaný výrobok, typ uvedený v predmetnej položke výkazu výmer.

**Verejnému obstarávateľovi musí byť jednoznačne zrejmé, čo uchádzač nacenil v jednotlivých položkách a čo uchádzač v prípade úspešnosti aj pri realizácii použije.**

Otázka č. 2:  
Umožní verejný obstarávateľ zádržné v zmysle čl. VI. bod 6.12 návrhu zmluvy o dielo po odovzdaní a prevzatí diela nahradiť bankovou zárukou?

**Odpoveď:**

Verejný obstarávateľ požadovanú zmenu **nepripúšťa.**

V obchodných podmienkach /návrhu zmluvy/, Čl.6, PLATOBNÉ PODMIENKY, ods.6.12. znie v zmysle vysvetlenia č. 12 zo dňa 15.03.2021 nasledovne:

6.12. Zhotoviteľovi môže byť uhradených max. 95% z dohodnutej ceny Diela bez DPH po odovzdaní Diela, resp. po odstránení všetkých prípadných vád a nedorobkov t. j. i tých, čo nebránia užívať Dielo. Zostávajúcich 5% z ceny Diela bez DPH bude uhradených Objednávateľom Zhotoviteľovi až po uplynutí skúšobnej prevádzky, kedy Objednávateľ potvrdí, že Dielo funguje bez vád.

*Návrh obchodných podmienok je platný po vysvetlení súťažných podkladov č. 12 zo dňa 15.03.2021 a ktorý bol zverejnený v systéme Josephine.*