**Vysvetlenie súťažných podkladov č. 33**

Otázka č. 1  
OBJEKTY : P1, P2, P3, P4 – PAVILÓN P1, PAVILÓN P2, PAVILÓN P3, TECHNICKÝ PAVILÓN

V predmetných pavilónoch sú vo výkaze výmer vykázané dodávky dlažieb s minimálnou protišmykovosťou R11 bez ohľadu na účel, ktorému majú slúžiť, dokonca aj na sokel. Dlažby s R11 sa v zmysle platnej legislatívy používajú iba v školských kuchyniach, umývacích linkách, práčovniach a na vonkajšie schody. Žiadame vysvetliť, z akého dôvodu je to tak navrhnuté, resp. opraviť výkaz výmer a navrhnúť dlažbu podľa účelu, ktorému má slúžiť  
**Odpoveď:**

Protišmykovosť bola vo výkaze výmer upravená. V pavilóne P1, P2, P3 sa nachádzajú dlažby v kúpeľniach a na terase, nastavená protišmykovosť R10. V pavilóne P4-technický pavilón je protišmyková dlažba R11 určená v kuchyni m.č. 1.03 a príprave zeleniny m.č. 1.08, ostatná dlažba je R10. V spojovacej chodbe P5 je navrhnutá dlažba R11 z dôvodu toho, že je to priamy vstup zvonku, kde budú na topánkach počas dažďa a snehu nosiť vodu dovnútra návštevníci MŠ, medzi ktorými budú aj starí rodičia. Možnosť zmeny nie je vylúčená po dohode so stavebníkom.

Vo výkaze výmer je na sokloch použitá tá istá dlažba ako sa bude lepiť na podlahu. Sokel samozrejme nemá požiadavky na protišmykovosť.

Otázka č. 2

ZDRAVOTECHNIKA  
Vo výkaze výmer chýbajú pri kanalizačnom potrubí /pol.č.16,17,18/, armatúrach a zariaďovacích predmetoch montážne položky, žiadame doplniť.  
  
**Odpoveď:**

Doplnené vo výkaze výmer.

Otázka č.3

MŠ SPOJNÁ – PROJEKT

19.03.2021 prišlo vysvetlenie, že bolo podané väčšie množstvo žiadostí o vysvetlenie súťažných podkladov a verejný obstarávateľ žiada uchádzačov o strpenie. Nebolo by vhodnejšie, vzhľadom na „kvalitu“ predloženej projektovej dokumentácie a výkazu výmer, zrušiť toto verejné obstarávanie a vypísať nové verejné obstarávanie na projektovú dokumentáciu, ktorá bude spĺňať aspoň štandardnú kvalitu?

**Odpoveď:**

Nie, nebolo by to vhodnejšie. Žiadosti o vysvetlenie sa mnohokrát dotýkali tých istých otázok.