**Vysvetlenie súťažných podkladov   č. 13**

1. Žiadame verejného obstarávateľa o doplnenie položky penetrácie pod vnútorné omietky v m2.

**Odpoveď:**

*Penetrácie pod omietky doplnené do výkazu výmer.*

1. Žiadame verejného obstarávateľa o doplnenie položky „Zakrývanie vnútorných a vonkajších výplní otvorov pred omietkami“ v m2, ak je súčasťou verejného obstarávania.

**Odpoveď:**

*Zakrývanie vnútorných a vonkajších výplní doplnené do výkazu výmer.*

1. Žiadame verejného obstarávateľa o doplnenie popisu, množstva a mernej jednotky pre profily a lišty kontaktného zatepľovacieho systému.

**Odpoveď:**

*Lišty zatepľovacieho systému boli doplnené do výkazu výmer.*

1. Žiadame verejného obstarávateľa o vyjadrenie, či je vo výkaze výmer počítané s pomocným lešením pri omietkach. Ak nie, žiadame doplniť množstvo do výkazu výmer.

**Odpoveď:**

*Pomocné lešenie pri omietkach bolo doplnené do výkazu výmer.*

1. Žiadame verejného obstarávateľa o vyjadrenie, či je vo výkaze výmer počítané s pomocným lešením pri maľbách. Ak nie, žiadame doplniť množstvo do výkazu výmer.

**Odpoveď:**

*Nie je počítané.*

1. Žiadame verejného obstarávateľa o vyjadrenie, či je vo výkaze výmer počítané s pomocným lešením pri elektroinštaláciách. Ak nie, žiadame doplniť množstvo do výkazu výmer.

**Odpoveď:**

*Nie je počítané.*

1. Žiadame verejného obstarávateľa o doplnenie popisu, množstva a mernej jednotky pre konštrukčné prvky na plochej streche – kútové lišty, hranoly, ... do výkazu výmer ak sú súčasťou verejného obstarávania.

**Odpoveď:**

*Kútové lišty izolácie na plochých strechách boli doplnené do výkazu výmer.*

1. Žiadame verejného obstarávateľa o vyjadrenie, či sú prechodové lišty, koncovky, podložky, fólie a soklíky pri podlahách povlakových a parketových súčasťou verejného obstarávania. Ak áno žiadame doplniť položku soklíkov a líšt v bm a podložky a separačnej fólie v m2 do výkazu výmer.

**Odpoveď:**

*Parketové podlahy nie sú v projekte obnovy MŠ uvažované. Soklíky pri povlakových podlahách boli doplnené do výkazu výmer. Prípadné prechodové lišty povlakových podláh je potrebné naceniť ako súčasť montáže podlahy.*

1. Žiadame verejného obstarávateľa o vyjadrenie, či sú ukončovacie a rohové lišty pre keramické obklady súčasťou verejného obstarávania. Ak áno žiadame doplniť položku v bm do výkazu výmer.

**Odpoveď:**

*S horizontálnymi ukončovacími lištami sa v projekte nepočíta. Rohové lišty a ukončovacie lišty keramického obkladu boli do výkazu výmer doplnené; PVC uzavretá ukončovacia lišta, ktorá sa dá použiť aj ako rohová.*

1. Žiadame verejného obstarávateľa o doplnenie položky „Penetrácia pod obklady“ v m2 do výkazu výmer ak je súčasťou verejného obstarávania.

**Odpoveď:**

*Penetrácia pod obklady je súčasťou rozboru položky ceny montáž obkladu.*

1. Žiadame verejného obstarávateľa o doplnenie položky „Penetrácia pod dlažby“ v m2 do výkazu výmer ak je súčasťou verejného obstarávania.

**Odpoveď:**

*Penetrácia pod dlažby je súčasťou rozboru položky ceny montáž dlažby.*

1. Žiadame verejného obstarávateľa o doplnenie položky „Zakrývanie podláh, zariadení“ pred maľbami v m2 do výkazu výmer ak je súčasťou verejného obstarávania.

**Odpoveď:**

*Zakrývanie podláh pred maľovaním bolo doplnené do výkazu výmer.*

1. Žiadame verejného obstarávateľa o doplnenie položky „Oblepenie vypínačov, zásuviek, zárubní páskou“ v bm do výkazu výmer ak je súčasťou verejného obstarávania.

**Odpoveď:**

*Oblepenie vypínačov a zárubní naceniť v rámci ceny za maľovanie.*

1. Žiadame verejného obstarávateľa o doplnenie položky „Náter zárubní“ v m2

**Odpoveď:**

*Položka bola už vo výkaze výmer uvedená v m2*

1. Žiadame verejného obstarávateľa o doplnenie položky „Dopojenie vykurovacích telies“

**Odpoveď:**

*Položku naceniť v rámci montáže radiátora.*

1. Žiadame verejného obstarávateľa o doplnenie položky „Spustenie a uvedenie kotolne do prevádzky“ do výkazu výmer ak je súčasťou verejného obstarávania.

**Odpoveď:**

*Položka sa už nachádza vo výkaze výmer.*

1. Žiadame verejného obstarávateľa o doplnenie položky „vyregulovanie vykurovacieho systému“ do výkazu výmer ak je súčasťou verejného obstarávania.

**Odpoveď:**

*Vo výkaze výmer sú uvedené položky vyregulovanie dvojregulačného ventilu, ktoré vo výkaze výmer v sebe obsahujú cenu za reguláciu systému.*

1. Žiadame verejného obstarávateľa o doplnenie položky „Dočasné dopravné značenie“, ak je súčasťou verejného obstarávania.

**Odpoveď:**

*Nie je súčasťou verejného obstarávania.*

1. Žiadame verejného obstarávateľa o doplnenie položky „Vytýčenie inžinierskych stavieb“ v bm, ak je súčasťou verejného obstarávania.

**Odpoveď:**

*Nie je súčasťou verejného obstarávania.*

1. Žiadame o doplnenie položky „Vyčistenie budov“, ak je súčasťou verejného obstarávania.

**Odpoveď:**

*Vyčistenie budov bolo doplnené do výkazu výmer.*