**Vysvetlenie súťažných podkladov   č. 4**

žiadam Vás o vysvetlenie súťažných podkladov :

1. Do výpisu prvkov je potrebné doplniť požiarnu odolnosť výplní otvorov.

**Odpoveď:**

*Do výpisu prvkov bola doplnená požiarna odolnosť výplní otvorov.*

2. Vo výpise prvkov chýba zámočnícky výrobok - rebríkový výlez na strechu. Poprosíme doplniť.

**Odpoveď:**

*Požiarny rebrík na strechu je zobrazený v pohľadoch aj a s uvedenou dĺžkou. Jedná sa o klasický požiarny rebrík s ochranným košom. Požiarny rebrík musí ku kolaudácii obsahovať vyhlásenie o zhode.*

3. V súťažných podkladoch chýbajú skladby podláh a skladby fasády.

**Odpoveď:**

*Podlahy a obvodové steny sú pôvodné. Na podlahy sa dáva nová nášľapná vrstva. Na fasádu bude aplikovaný certifikovaný zatepľovací systém, ktorý má v sebe systémovo zahrnuté jednotlivé skladby fasády. Vo výkresovej dokumentácii a výkaze výmer bola upravená skladba opravy podláh terás v pavilónoch 1, 2 a 3.*

4. V súťažných podkladoch chýba špecifikácia ku exteriérovým žalúziám.

**Odpoveď:**

*Vonkajšie žalúzie sú elektromotorické, hliníkové, vodiace lišty na ostení, ovládanie vypínačom, farba šedá (presnú farbu vyberie stavebník podľa vzorkovníka).*

5. V súťažných podkladoch chýba výpis HPL deliacich stien ako aj Detskej lavičkovej šatne - zostava 4 skriniek s pevnou lavičkou.

**Odpoveď:**

*Deliace steny a lavičkové šatne doplnené do výpisu prvkov. Vo výkaze výmer doplnený popis k HPL stenám.*

6. Dlažby spojovacia chodba - v pd je navrhnutý formát dlažby 45x45cm so stupňom protišmykovosti R11. Dlažby s tak vysokým stupňom protišmykovosti sa veľmi náročne udržujú v čistote.   
Ak by sa hľadala vyššia miera bezpečnosti, porovnateľnej starobincoch, nemocniciach alebo školách je stupeň protišmykovosti R10 dostačujúci. Chceme sa opýtať, či je potrebné pri naceňovaní dlažieb držať stupňami protišmykovosti, ktoré sú navrhnuté v projekte.

**Odpoveď:**

*Spojovacia chodba átria slúži ako vstup do zariadenia. Pri dažďoch a snehu sa bude nosiť na obuvi voda dovnútra. Deti chodievajú vybrať zo škôlky aj starí rodičia, z toho dôvodu odporúčame ponechať pri naceňovaní protišmykovosť R11.*

7. Dlažba technický pavilón - Vo výkaze výmer je uvedený stupeň protišmykovosti dlažby R11. Je táto požiadavka určená pre všetky miestnosti technického pavilónu, kde je použitá dlažba - sklady, hygienické zázemie, WC, elektro. rozvodňa a pod.? Alebo je požiadavka na dlažbu so stupňom protišmykovosti R11 len v miestnosti kuchyne?

**Odpoveď:**

*V kuchyni m.č. 1.03, hrubá príprava zeleniny m.č. 1.08.*